Johtamisen ja organisaatioiden perusteet (5 op) 

Sisältö
· Johtaminen ja johtajuus: johtajuusajattelun ja -mallien kehittyminen, kulttuurin, innovaatioiden ja muutoksen johtamisen avainkäsitteet
· Organisaatiot ja organisaatiokäyttäytyminen: organisaation rakenteet, organisaatiokulttuuri, organisaatioelämä
· Henkilöstöjohtaminen ja esimiestaidot: henkilöstöresurssien johtaminen, yksilöiden, tiimien ja ryhmien johtaminen, motivointi ja valmentaminen
· Strateginen ajattelu ja strategiset työkalut: strategisen ajattelun ja -mallien kehittyminen, strategiatyökalut, strateginen johtaminen globaalissa ympäristössä
Esitiedot ja muu materiaali tai työvälineet
Ei vaadittavia esitietoja.
Huomaathan, että opintojakson suorittaminen tapahtuu DigiCampus-oppimisalustalla. Kirjautumisohjeet alustalle toimitetaan ilmoittautuneille sähköpostitse.
Osaamistavoitteet
Opintojakson suoritettuaan opiskelija osaa
· eritellä organisaation, johtamisen ja johtajuuden keskeisiä perusteorioita ja käsitteitä
· eritellä ja arvioida henkilöstöjohtamisen peruskäsitteitä ja sisältöjä 
· ymmärtää strategisen johtamisen keskeisimpiä työkaluja
· muodostaa käsityksen liiketoiminnasta globaalien vaikutussuhteiden verkostossa
· soveltaa oppimaansa kriittisesti käytännön esimies- ja johtamistilanteissa
Kurssitehtävät ja työskentelytavat, kirjallisuus
Kurssitehtäviin kuuluu viikoittaisia yksilötehtäviä ja sähköinen tentti.
Kurssin viikkotehtävät voi suorittaa joustavasti oman aikataulun mukaan lukuun ottamatta ensimmäistä viikkotehtävää, jonka palauttaminen 10.2.2026 mennessä on edellytys opintojaksolla jatkamiselle. 
Opintojakson opettajat antavat ohjeet tekoälysovellusten käytöstä opintojaksolla.
Tentin voi suorittaa 30.3.–6.4.2026 haluamanaan ajankohtana, uusintamahdollisuus 13.4.–4.5.2026.
Kurssikirja: Robbins, Stephen P. – Judge, Timothy A. – Campbell, Timothy T. (2017) Organizational Behavior. 2nd edition. Pearson tai
Robbins, Stephen P. – Judge, Timothy A. (2021) Essentials of Organizational Behavior. Global edition. Pearson. 
[bookmark: _GoBack]Opettajat voivat edellyttää myös muun kirjallisuuden lukemista (esim. artikkeleita). Tarkemmat tiedot annetaan kurssin alkaessa.
Työmäärä
Kurssin työmäärä (134 tuntia) muodostuu seuraavasti:
· Videomateriaalin katsominen: 10 tuntia
· Yksilötehtävät ja tentti: 60 tuntia
· Kirjallisuus (268 sivua): 64 tuntia
Kurssiarviointi
Arviointi numeerisella asteikolla 1–5. Arvosana muodostuu tentistä ja yksilötehtävistä.
Kieli
Kurssin tentti, materiaalit ja tehtävänannot ovat englanniksi. Opiskelija voi halutessaan tehdä yksilötehtävät suomen kielellä.
Osallistujamäärä ja kurssille ilmoittautuminen
Ei rajoituksia osallistujien lukumäärälle. Kurssi-ilmoittautuminen kotiyliopistossa ilmoittautumisajan puitteissa on edellytys suoritusmerkinnän saamiselle. Jälki-ilmoittautumisia ei oteta vastaan.
Opiskelijatietojen siirtäminen ja opintosuoritusten kirjaaminen
LITO-opintokokonaisuudessa opintojaksot järjestetään yliopistojen välisenä yhteistyönä. Opiskelijalle myönnetään kurssi-ilmoittautumisen perusteella erillisopinto-oikeus opetusta järjestävään yliopistoon ko. opintojaksolle.
Ilmoittautuessaan LITO-opintojakson toteutukselle opiskelijan opinto-oikeutta varten tarvittavat tiedot siirretään opetuksesta vastaavaan yliopistoon.  Opinto-oikeuden perustamiseksi siirretään opiskelijan oman yliopiston rekisteristä opintojakson opetusta järjestävän yliopiston rekisteriin seuraavat tiedot: sukunimi, etunimet, sukupuoli, sähköpostiosoite, kansalaisuus, henkilötunnus ja oma yliopisto. Jos opiskelijalla ei ole suomalaista henkilötunnusta, siirretään tieto syntymäajasta. Salaiseksi luokiteltua tietoa ei siirretä omasta yliopistosta. Tietoja käytetään myös opintosuoritusten siirtämiseen opetusta järjestävän yliopiston järjestelmästä opiskelijan oman yliopiston rekisteriin. Ilman tietojen siirtoa merkintää opintosuorituksesta ei ole mahdollista saada.
LITO:n tietosuojaseloste on saatavissa osoitteessa www.lito.fi.
Muuta
Opintojakson opetuksen järjestää lukuvuonna 2025–2026 Vaasan yliopisto.
Opintojaksoa koskevat viimeisimmät tiedot päivitetään www.lito.fi-sivustolle.

